Diari Oficial de la Generalitat Valenciana


Sumari del DOGV 349, del 05-03-1986 (1986/805837)

RESOLUCIÓ de 31 de gener de 1986, de la Direcció General d'Educació General Bàsica i Ensenyaments Especials, per la qual es regula l'activitat econòmica dels Centres docents públics d'Educació Preescolar, Educació Bàsica, Educació Especial, Educació Permament d'Adults Equips d'Educació Compensatoria i Serveis Psicopedagògics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   349

Data del DOGV
:   05-03-1986

Secció del DOGV
:   ALTRES DISPOSICIONS

Número del document
:   1986/805837


Data del document
:   31-01-1986

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 31 de gener de 1986, de la Direcció General d'Educació General Bàsica i Ensenyaments Especials, per la qual es regula l'activitat econòmica dels Centres docents públics d'Educació Pre-escolar, Educació General Bàsica, Educació Especial, Educació Permanent d'Adults, Equips d'Educació Compensatòria i Serveis Psicopedagògics.  
Tenint en compte l'experiència en l'aplicació de la Resolució de 31 de agost de 1984 d'aquesta Direcció General per la qual es donen instruccions per al funcionament dels Centres Escolars i l'entrada en vigor de la Llei Orgànica 8/1985, de 3 de juliol, reguladora del Dret a l'Educació, s'ha considerat convenient de dictar unes normes que regulen l'activitat econòmica dels Centres docens públics d'Educació Pre-escolar, Educació General Bàsica, Educació Especial, Educació Permanent d'Adults, Equips d'Educació Compensatòria i Serveis Psicopedagògics, establint un procediment de control i registre en les actuacions derivades de llur activitat econòmica que es caracteritze per la senzillesa i fàcil comprensió per raons d'operativitat econòmica-administrativa i derivades de la modernització i racionalització dels Centres educatius.   
En virtut d'això i d'acord amb el Reial Decret 2093/83, de 28 de juliol (BOE de 6 d'agost) aquesta Direcció General ha resolt:   
En tots els Centres docents públics d'Educació Preescolar, Educació General Bàsica, Educació Especial Educació Permanent d'Adults, Equips d'Educació Compensatòria i Serveis Psicopedagògics s'estableix a partir del dia 1 de gener de 1986 la següent normativa en les actuacions econòmico-administratives.   
I. Lliurament de Recursos  
La Direcció General d'Educació Bàsica i Ensenyaments Especials lliurarà per trimestres naturals crèdits pressupostaris amb el caràcter a justificar (ADOPJ) a cada Servei Territorial.   
Els recursos per a les despeses de funcionament dels centres estaran consignats al concepte 242 ?despeses de funcionament de gestió integrada". Els Serveis Territorials situaran idènticament els recursos en els comptes dels centres i consignaran la quantitat i la data de la nòmina.   
En aplicació de les normes que regeixen en l'Administració financiera, els Serveis Territorials no podran enviar remeses de recursos als Centres que tinguen pendent de justificar el trimestre anterior.   
II. Justificació de despeses  
1r. Normes per als Centres  
Cada Centre de Pre-escolar, Educació General Bàsica Educació Especial, Educació Permanent d'Adults, Servei Psicopedagògic o Equip d'Educació Compensatòria, rendirà als Serveis Territorials un únic compte trimestral (Annex I). Si els Centres no havien pogut atenir-se a les assignacions pressupostàries, la justificació de les despeses es realitzarà per l'import estricte de la despesa produïda. Si hi ha romanent per justificar s?afegirà en el trimestre següent per a justificar-lo o, si s'escau, reintegrar-lo en l'últim trimestre de l'any.   
2.n Normes per als Serveis Territorials  
Els Serveis Territorials remetran a la Intervenció Delegada la justificació trimestral per a la seua liquidació definitiva. En la justificació corresponent a l'últim trimestre haurà de considerar-se tot el que dispose la Conselleria d'Economia i Hisenda l'ordre anual de tancament de l'exercici.   
III. Obertura i funcionament de comptes corrents  
1r. Pels Serveis Territorials  
La situació dels fons lliurats amb el caràcter a justificar (ADOP) per la Direcció General d'Educació Bàsica i Ensenyaments Especials s'efectuarà a cada Servei Territorial en el compte corrent obert habitualment per a aquesta finalitat.   
2.n Pels Centres  
Els Centres obriran, tal com tenen actualment, un compte únic a nom. del Centre a través del qual s'ha de gestionar el moviment del crèdit de despeses de funcionament.   
Les ordres de pagament que s'expediran contra aquests comptes, hauran de portar les signatures conjuntes del Director i el Secretari, si hi havia, i si de cas hi manca, pel professor que forme part de la Comissió econòmica. En els Centres d'una sola unitat queda autoritzat el professor titular a tenir una sola signatura en aquest compte. Per a preveure els casos d'absència o malaltia s'establiran aquells que han de substituir-los en la signatura d'aquestes ordres de pagament. Els interessos que podrien devengar els fons que hi haja en comptes de la Banca no oficial s'ingressaran mitjançant una transferència bancària en el compte de la Conselleria d'Economia i Hisenda "Taxes d'Educació", núm. 788673237284, de la Caixa d'Estalvis de València, Urbana la Fe de València. El resguard de la transferència haurà d'enviar-se al Servei d'Intervenció i Comptabilitat. Secció d'Ingressos de la Conselleria de Cultura, Educació i Ciència.   
IV. Instrumentació comptable  
La instrumentació comptable a càrrec de cada Centre a efectes de les activitats econòmiques estarà constituïda pels llibres següents:   
1r Registre Auxiliar de compte corrent amb el Banc o Entitat de Crèdit (Annex II)   
S'anotaran en aquest Registre per ordre successiu de dates, les operacions que signifiquen ingressos, reintegraments o transferències en el compte corrent obert en el Banc o Entitat de Crèdit, i s'assignarà a cada assentament un núm. d'ordre correlatiu. En cas d'extracció de fons, haurà de consignar-se el núm. del xec de compte corrent emprat amb aquesta finalitat.   
Es carregaran en aquest Registre els ingressos que s'efectuen i s'abonaran les extraccions de fons que es realitzen o les ordres de transferències que es disposen.   
Es determinarà el saldo permanentment, per diferència entre càrrecs i abonaments, saldo que representa els recursos disponibles en el compte corrent.   
2.n Registre Auxiliar de Caixa (Annex III)  
L'existència d'efectiu en Caixa per a efectuar despeses tindrà, per raons de seguretat, un caràcter molí limitat, ja que els pagaments hauran d'efectuar-se, amb càrrec general, mitjançant xecs nominatius (no al portador) contra el compte corrent del Banc o Entitat de Crèdit.   
Quan es considere imprescindible l'ús de la Caixa s'anotarà en el Registre indicat, per ordre cronològic, tots els ingressos i pagaments que s'efectuen i es donarà a cada assentament una numeració correlativa dins de cada exercici. Es carregaran els ingressos i s'abonaran els pagaments i el saldo constant es determinarà per la diferència entre ambdós.   
3r. Registre Auxiliar d'Inventari (Annex I V)  
Aquest registre té com a funció arreplegar el moviment del material inventariable del Centre tant el que hi tinga entrada, siga quina siga la procedència, com el que hi cause baixa per inutilització o qualsevol altra causa amb les dades que reflecteixen les diverses columnes.   
Té caràcter de material inventariable entre altres, el següent: mobiliari, làmpades, quadres, màquines mecanogràfiques, projectors, pantal·las, equips musicals, copiadores, material docent no fungible, material d'esport, etc.... Els llibres de la biblioteca figuraran en el catàleg d'aquesta.   
4.t Registre Auxiliar d'Actes de la Comissió econòmica (Annex V)   
En aquest registre es plasmaran les actes de les sessions que celebrarà la Comissió econòmica del Centre, especificant a l'emmarcat de l'esquerra, el nom. i el càrrec dels assistents i al de la dreta, el text de l'acta.   
V. Foliat i diligenciat dels Registres  
Tots els llibres de Registres, la utilització dels quals s'estableix en aquesta Resolució, consistiran en llibres enquadernats, numerats en tots els folis correlativament on s'estamparà el segell oficial del Centre corresponent.   
Així mateix figurarà en la contraportada de cada Registre una diligència d'habilitació amb el text següent:   
CONSELLERIA DE CULTURA, EDUCACIO I CIENCIA  
Servei Territorial d'Educació de   
S'habilita el present llibre, destinat a compost de folis,  
segellats amb el d'aquest Centre, per a les anotacions establertes per la Resolució de 31 de gener de 1986, corresponent al Centre docent de   
denominat   
 de de 19   
El Director El Secretari  
(Segell)  
VI. Balanç anual  
El Secretari  
En acabar l'any natural, la Comissió Econòmica elevarà al Consell Escolar un balanç anual de la situació econòmica del Centre on es detallaran els ingressos i les despeses que han tingut així com el saldo dels diferents llibres de comptabilitat.   
Els equips d'Educació Compensatòria i Serveis Psicopedagògics presentaran el balanç al Servei Territorial d'Educació corresponent.   
Aquest balanç serà signat mitjançant una diligència pel secretari del Centre i visat pel director i estarà a disposició de l'administració educativa i fiscal competents.   
VII. Arxiu de la documentació  
Tota la documentació de caràcter econòmic que puga servir de justificació a les operacions econòmiques i assentaments comptables (pressupostos, factures, rebuts, matrius de talonari, de xecs, còpies d'ordres, de transferències, etc...), haurà de ser degudament arxivada, per ordre cronològic i independentment per cada un dels llibres citats en aquesta Resolució.   
Quan algun dels documents originals haja de ser inclòs en el compte justificat de les despeses, se n'arxivarà una fotocòpia.   
Aquesta documentació estarà a disposició dels funcionaris amb competència en matèria de comprovació i fiscalització de les Conselleries de Cultura, Educació i Ciència i d'Economia i Hisenda.   
De llur custodia és responsable el Director del Centre o l'equip o la persona en qui delegue. Sempre que canvie la direcció es produirà un traspàs de la documentació i s'haurà de fer constar en una diligència la justificació de les despeses del darrer trimestre.   
VIII. Adquisició dels llibres de Comptabilitat  
La compra dels llibres de Registre de Comptabilitat que s'estableixen en aquesta Resolució serà efectuada per cada Centre en els establiments comercials de ram, ja que l'estructura d'aquests és la usual en el mercat, i se n'aplicarà als recursos del Centre, dins de les despeses d'activitats docents del Centre, dins dels quals tindran la consideració de despeses d'oficina.   
València, 31 de gener de 1986.   
El Director Genera d'Educació Bàsica   
i Ensenyaments Especials,   
BALTASAR VIVES I MONCHO  
Veure imatge